ALYTAUS RAJONO SAVIVALDYBĖS TARYBA

SPRENDIMAS

DĖL ALYTAUS RAJONO SAVIVALDYBĖS UŽIMTUMO DIDINIMO 2019 M. PROGRAMOS TVIRTINIMO

2019 m. sausio 31 d. Nr. K-18

Alytus

Vadovaudamasi Lietuvos Respublikos vietos savivaldos įstatymo 7 straipsnio 18 punktu, 16 straipsnio 4 dalimi, Lietuvos Respublikos užimtumo įstatymo 13 straipsnio 2 dalies 2 punktu, 17 straipsniu, 48 straipsniu, Užimtumo didinimo programų rengimo ir jų finansavimo tvarkos aprašu, patvirtintu socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“, įgyvendindama Alytaus rajono savivaldybės 2018–2020 metų strateginį veiklos planą, patvirtintą savivaldybės tarybos 2018 m. vasario 6 d. sprendimu Nr. K-2 „Dėl Alytaus rajono savivaldybės 2018–2020 metų strateginio veiklos plano patvirtinimo“, Alytaus rajono savivaldybės taryba

n u s p r e n d ž i a:

1. Patvirtinti Alytaus rajono savivaldybės užimtumo didinimo 2019 m. programą (pridedama).

2. Įgalioti Alytaus rajono savivaldybės administracijos direktorių pasirašyti Alytaus rajono savivaldybės vardu užimtumo didinimo programos įgyvendinimo ir finansavimo sutartis su darbdaviais bei kitus su šiomis sutartimis susijusius dokumentus.

Savivaldybės meras	Algirdas Vrubliauskas

PATVIRTINTA

Alytaus rajono savivaldybės

tarybos 2019 m. sausio 31 d.

sprendimu Nr. K-18

ALYTAUS RAJONO SAVIVALDYBĖS UŽIMTUMO DIDINIMO 2019 METŲ PROGRAMA

I. BENDROSIOS NUOSTATOS

1. Alytaus rajono savivaldybės užimtumo didinimo 2019 metų programa (toliau – Programa) parengta vadovaujantis Lietuvos Respublikos vietos savivaldos įstatymu, Lietuvos Respublikos užimtumo įstatymu ir Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos Socialinės apsaugos ir darbo ministro 2017 m. gegužės 23 d. įsakymu Nr. A1- 257 „Dėl Užimtumo didinimo programų rengimo ir jų finansavimo tvarkos aprašo patvirtinimo“.

2. Programos tikslas – didinti rajono gyventojų užimtumą vietos darbo rinkoje, darbo jėgos kvalifikacijos atitiktį darbo rinkos reikmėms, ugdyti darbo įgūdžius ir užtikrinti tinkamą pragyvenimo lygį. Integruoti neturinčius darbo gyventojus į darbo rinką ir joje išlaikyti, suteikti profesinius ir praktinius įgūdžius. Mažinti Alytaus rajono gyventojų socialinę atskirtį dėl negaunamų ar nepakankamų piniginių lėšų.

3. Programa parengta konsultuojantis ir bendradarbiaujant su Užimtumo tarnybos prie Lietuvos Respublikos socialinės apsaugos ir darbo ministerijos Kauno klientų aptarnavimo departamento Alytaus skyriumi (toliau – Užimtumo tarnyba), socialiniais partneriais ir vietos bendruomenių atstovais, atstovaujančiais bedarbių interesus.

4. Programa atitinka Alytaus rajono savivaldybės 2018 - 2020 metų strateginio veiklos plano, patvirtinto Alytaus rajono savivaldybės tarybos 2018 m. vasario 6 d. sprendimu Nr. K-2 „Dėl Alytaus rajono savivaldybės 2018 - 2020 metų strateginio veiklos plano patvirtinimo“, Sąlygų verslo plėtrai sudarymo, patrauklios investicijoms aplinkos formavimo ir turizmo vystymo programos tikslo „Didinti gyventojų užimtumą vietos darbo rinkoje“ uždavinį „Sudaryti galimybę laikinai įsidarbinti asmenims, negalintiems konkuruoti darbo rinkoje“.

5. Programos įgyvendinimo laikotarpis – 2019 metai.

II. UŽIMTUMO BŪKLĖS ANALIZĖ

6. Alytaus rajono savivaldybėje 2018 m. liepos 1 d. Lietuvos statistikos departamento duomenimis gyveno 26 013 nuolatiniai gyventojai.

7. Užimtumo tarnybos duomenimis, Alytaus rajono savivaldybėje nedarbo lygis (bedarbių procentas nuo darbingo amžiaus gyventojų) 2018 m. gruodžio 1 dienai buvo 10,2 proc. ir lyginant su praeitu mėnesiu padidėjo 0,9 proc. Informacija apie nedarbo lygio kitimą Alytaus rajone, Alytaus apskrityje ir Lietuvoje per pastaruosius tris metus pateikta diagramoje.

8. Informacija apie Alytaus rajono savivaldybės bedarbius pagal Užimtumo tarnybos duomenis pateikta 1 lentelėje:

1 lentelė

2018-09-01 d. duomenys	Skaičius
Registruota bedarbių, iš jų:	1561
- moterų	768
- Vyrų	793
Jaunimo iki 29 m.	227
Jaunimo iki 25 m.	123
Asmenys nuo 55 metų	477
Ilgalaikiai, iš jų:	660
- asmenys iki 25 m.	36
- asmenys nuo 25 m.	624
- asmenys nuo 25 iki 29 m.	19
Nekvalifikuoti, iš jų:	416
- jaunimas iki 29 m.	72

Alytaus rajono savivaldybės gyventojų užimtumo ir nedarbo rodikliai pateikiami 2 lentelėje

2 lentelė

Rodikliai	Skaičius 2018-09-01	Pokyčiai, lyginant su praeitų metų atitinkamu laikotarpiu

sk.	proc.	sk.	proc.
1. Įregistruota bedarbių mėnesio pabaigoje, iš jų:	1561	-	-168	-9,7
moterų	768	49,2	-28	-3,5
vyrų	793	50,8	-140	-15,0
2. Įdarbinta bedarbių iš viso nuo metų pradžios, iš jų:	917	-	-37	-3,9
pagal terminuotas darbo sutartis	139	-	37	36,3
pagal neterminuotas darbo sutartis	778	-	-74	-8,7

9. 2018 gruodžio 1 d. šalyje buvo registruota 142,0 tūkst. bedarbių ir jie sudarė 8,2 proc. šalies darbingo amžiaus gyventojų. Lapkričio mėnesį Užimtumo tarnybos informacinėje sistemoje buvo registruota 26,1 tūkst. darbo pasiūlymų. Į šalies klientų aptarnavimo skyrius per mėnesį kreipėsi 22,0 tūkst. darbo neturinčių asmenų. Nedarbo lygis per 2018 m. lapkričio mėn. Alytaus apskrities teritorijoje padidėjo 0,5 proc.

Nedarbo lygio pokyčiai pateikiami 3 lentelėje.

3 lentelė

Apskritis, savivaldybės	Registruota bedarbių per mėn.	Įdarbinta per mėn.	Nusiųsta į aktyvias darbo rinkos politikos priemones	Bedarbių procentas nuo darbingo amžiaus gyventojų

2018-11-01	2018-12-01	Pokytis+/- lyginant su praeitų m. atitink. laikotarpiu
Alytaus apskritis	1268	743	154	9,6	10,1	0,5
Alytaus m. sav.	480	303	58	9,2	9,5	0,3
Alytaus r. sav.	255	113	24	9,3	10,2	0,9
Druskininkų sav.	199	127	37	8,8	9,3	0,5
Lazdijų r. sav.	143	57	15	13,6	14,3	0,7
Varėnos r. sav.	191	143	20	8,4	8,7	0,3

10. Alytaus teritorinės darbo biržos Alytaus skyriuje 2018 m. rugsėjo 1 d. įregistruotų Alytaus rajono savivaldybės asmenų grupės pagal Lietuvos Respublikos užimtumo įstatymo 48 straipsnio 2 dalį:

10.1. rūpintiniai, kuriems iki pilnametystės buvo nustatyta rūpyba, kol jiems sukaks 25 metai – 1;

10.2. nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra – 86;

10.3. grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų – 1;

10.4. piniginės socialinės paramos gavėjai – 551;

10.5. priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo – 0;

10.6. prekybos žmonėmis aukos, baigusios psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo – 0;

10.7. grįžę į Lietuvą nuolat gyventi politiniai kaliniai ir tremtiniai bei jų šeimų nariai (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo į Lietuvą nuolat gyventi dienos – 1;

10.8. turintys pabėgėlio statusą ar kuriems yra suteikta papildoma ar laikinoji apsauga - 0;

10.9. asmenys, patiriantys socialinę riziką – 94;

10.10. vyresni kaip 40 metų – 1256.

Duomenys apie Alytaus rajono savivaldybės asmenų grupes seniūnijose pagal Lietuvos Respublikos užimtumo įstatymo 48 straipsnio 2 dalį pateikiami Programos 1 priede.

III. PASLAUGŲ IR PRIEMONIŲ PLANAS

11. Planuojama, kad ne mažiau kaip 70 procentų visų lėšų bus skiriama Alytaus rajono viešosios infrastruktūros tvarkymui ir socialinių paslaugų teikimui, atliekant šiuos laikino pobūdžio darbus:

11.1. valstybinėje žemėje esančių žaliųjų plotų, gėlynų, želdinių ir kitų viešųjų erdvių valymo ir priežiūros laikino pobūdžio darbai (pakelėse esančių krūmų šalinimas, šienavimas, šiukšlių rinkimas, gėlių sodinimas ir priežiūra, nukritusių lapų ir sniego valymas bei kiti laikino pobūdžio darbai);

11.2. valstybinėje žemėje esančių vandens telkinių pakrančių, poilsio zonų, maudyklų valymo, tvarkymo, priežiūros laikino pobūdžio darbai;

11.3. užterštų, bešeimininkių, neprižiūrimų teritorijų, stichiškai susidariusių sąvartynų valstybinėje žemėje valymo ir priežiūros laikino pobūdžio darbai;

11.4. istorijos ir kultūros paveldo objektų, valstybinėje žemėje esančių neveikiančių kapinių priežiūros laikino pobūdžio darbai;

11.5. socialinės, sveikatos priežiūros ir visuomeninės paskirties objektų, esančių valstybinėje žemėje, teritorijų tvarkymo laikino pobūdžio darbai;

11.6. pagalba teikiant socialines paslaugas;

11.7. kiti visuomenei naudingi darbai.

Šiuos laikinus darbus organizuos ir vykdys Alytaus rajono savivaldybės seniūnijos, biudžetinės įstaigos, įmonės. Seniūnijos pagal poreikį bedarbius galės siųsti atlikti laikinuosius darbus į seniūnijos teritorijoje esančias savivaldybės ugdymo, švietimo, kultūros ir globos įstaigas.

12. Ne daugiau kaip 30 procentų visų lėšų skiriama: viešosioms įstaigoms, verslo įmonėms, bendruomenėms, kitoms ne pelno siekiančioms organizacijoms, kurios registruotos ir vykdo veiklą Alytaus rajone, Alytaus rajono gyventojams, vykdantiems veiklą pagal Nuolatinio Lietuvos gyventojo individualios veiklos vykdymo pažymą, ūkininkams, įregistravusiems savo ūkį Alytaus rajone.

13. Įvertinus pateiktų paraiškose aprašytų darbo vietų poreikį, darbdavių atrankos komisija gali siūlyti Savivaldybės tarybai keisti procentinį paskirstymą tik tuo atveju, kad specialiosios tikslinės dotacijos skirtos lėšos būtų tinkamai panaudotos.

14. Kiekvienas darbdavys, įvertinęs darbuotojo (-ų) kvalifikaciją, gali nuspręsti mokėti atlygio dydį, bet ne mažesnį kaip Vyriausybės patvirtintą minimalų valandinį atlygį.

15. Atsižvelgiant į skirtas lėšas 2019 metų užimtumo didinimo programai įgyvendinti (104,5 tūkst. Eur), numatoma laikino pobūdžio darbams įdarbinti apie 53 bedarbius.

16. Programoje gali dalyvauti Užimtumo tarnybos Alytaus skyriuje užsiregistravę Alytaus rajono savivaldybės bedarbiai, įvardinti Užimtumo įstatymo 48 straipsnio 2 dalyje.

17. Programos dalyvių laikino darbo trukmė – iki 6 mėnesių, vidutinė įdarbinimo trukmė – 3 mėnesiai su galimybe sutartį pratęsti. Dalyvavimo Programoje trukmė skaičiuojama nuo darbo sutartyje laikino pobūdžio darbams atlikti nurodytos pirmos darbo dienos iki jo atleidimo iš darbo dienos.

18. Asmenys, dalyvausiantys Programos priemonėse, bus atrenkami laikantis šių prioritetų:

18.1. vyresni kaip 40 metų;

18.2. piniginės socialinės paramos gavėjai;

18.3. nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra.

19. Darbdavius, pageidaujančius įgyvendinti laikinuosius darbus, atrenka savivaldybės administracijos Darbdavių atrankos komisija, kurią sudaro savivaldybės administracijos direktorius.

IV. FINANSAVIMO PLANAS

20. Programa finansuojama iš valstybės biudžeto specialiųjų tikslinių dotacijų lėšų valstybinėms (valstybės perduotoms savivaldybėms) funkcijoms atlikti pagal Lietuvos Respublikos vietos savivaldos įstatymo 7 straipsnio 18 punktą (dalyvavimas rengiant ir įgyvendinant darbo rinkos politikos priemones bei gyventojų užimtumo programas).

21. 2019 metų Programos, kurios metu vidutiniškai 3 mėnesiams numatoma įdarbinti apie 53 bedarbius, įgyvendinimui planuojama panaudoti 104,5 tūkst. Eur specialiosios tikslinės dotacijos šiai Programai finansuoti. Vidutinė 1 asmens 3 mėnesių dalyvavimo programoje kaina apie 1884,0 Eur.

22. Darbdaviams, nurodytiems Programos 11 punkte ir įdarbinusiems pagal terminuotą darbo sutartį Užimtumo tarnybos Alytaus skyriaus siųstus asmenis, už kiekvieną įdarbintą asmenį mokama darbo užmokesčio kompensacija (100 proc.) už įdarbinto asmens faktiškai dirbtą laiką pagal tą mėnesį galiojantį Vyriausybės patvirtintą minimalų valandinį atlygį (įskaitant draudėjo privalomojo valstybinio socialinio draudimo įmokų kompensaciją ir piniginę kompensaciją už nepanaudotas atostogas (įskaitant draudėjo privalomojo valstybinio socialinio draudimo įmokų sumą)).

23. Darbdaviams, nurodytiems Programos 12 punkte ir įdarbinusiems pagal terminuotą darbo sutartį Užimtumo tarnybos Alytaus skyriaus siųstus asmenis, Programos įgyvendinimo laikotarpiu iki 6 mėn., už kiekvieną įdarbintą asmenį mokama darbo užmokesčio kompensacija (50 proc.) už įdarbinto asmens faktiškai dirbtą laiką pagal tą mėnesį galiojantį Vyriausybės patvirtintą minimalų valandinį atlygį (įskaitant draudėjo privalomojo valstybinio socialinio draudimo įmokų kompensaciją ir piniginę kompensaciją už nepanaudotas atostogas (įskaitant draudėjo privalomojo valstybinio socialinio draudimo įmokų sumą)).

24. Programos administravimui numatoma skirti 4 procentus savivaldybės patvirtintai užimtumo didinimo programai skirtų lėšų.

25. Lėšos darbo priemonėms įsigyti (iki 3 proc. nuo darbdaviui kompensuojamos lėšų sumos) mokamos tik Programos 11 punkte nurodytiems darbdaviams.

26. Alytaus rajono savivaldybės bedarbiams, dirbantiems Alytaus rajono savivaldybės seniūnijose, biudžetinėse įstaigose, įmonėse, gali būti kompensuojamos kelionės išlaidos į darbą ir atgal iš šiai Programai skirtų lėšų (planuojama iki 2 proc.).

27. Įsidarbinusių Alytaus rajono savivaldybės bedarbių kelionės išlaidų kompensavimui iš savivaldybės biudžeto planuojama skirti 15,0 tūkst. Eur.

28. Priemonių įgyvendinimo tvarkos aprašus parengia savivaldybės administracijos direktorius.

V. PROGRAMOS TĘSTINUMAS, ĮGYVENDINIMO PRIEŽIŪRA IR ĮVERTINIMAS

29. Įvertinus situaciją Alytaus rajono savivaldybės darbo rinkoje, prognozuojama, kad gyventojų užimtumo didinimo poreikis išliks ir artimiausiais metais. Alytaus rajono savivaldybės užimtumo didinimo programa bus įgyvendinama ir ateityje, įtraukiant į Savivaldybės užimtumo didinimo programą asmenis, kuriems būtina pagalba integruojantis į darbo rinką.

30. Lėšų panaudojimo kontrolei ir atskaitomybei užtikrinti bus vykdoma sutarčių priežiūra: lankomasi pas darbdavius, siekiant įsitikinti ar laikomasi sutartinių įsipareigojimų, apklausiami įdarbinti darbuotojai, analizuojami ir vertinami Programos rezultatai bei lėšų panaudojimo efektyvumas ir tinkamumas.

Įgyvendinus programą bus organizuojamas pasitarimas su darbdaviais, aptariant iškilusias problemas, galimybes tobulinti programą, įtraukiant naujas priemones.

Programoje dalyvausiantys asmenys bus laikinai įdarbinti, atkurs darbo įgūdžius, užsidirbs pragyvenimui lėšų, sumažės socialinių pašalpų mokėjimas. Tikimasi, kad įgyvendinus Programą, nuolatiniam darbui įsidarbins ne mažiau kaip 3 asmenys.

31. Nuolatinę Programos įgyvendinimo stebėseną, pažangos vertinimą, priežiūrą ir tikslinimą vykdys Alytaus rajono savivaldybės administracija.

32. Už Programos įgyvendinimą atsakingi savivaldybės administracijos Ekonomikos, Buhalterinės apskaitos, Teisės ir vidaus administravimo skyriai.

33. Užimtumo tarnybos Alytaus skyriaus atstovas, atsakingas už bendradarbiavimą su savivaldybe, įgyvendinant Užimtumo didinimo programą, nuolat vykdys nusiųstų bedarbių pagal tikslines grupes analizę.

34. Ataskaitas apie Programos priemonių vykdymą ir rodiklių pokyčius Socialinės apsaugos ir darbo ministerijai teikia Alytaus rajono savivaldybės administracijos atsakingi skyriai.

VI. PROGRAMOS VIEŠINIMAS

35. Programa bei jos rezultatai bus viešinami Alytaus rajono savivaldybės interneto svetainėje, darbdavių interneto svetainėse ir vietinės žiniasklaidos priemonėse.

2018-09-01 Alytaus rajone įregistruota iš viso bedarbių – 1561	Iš jų:

Rūpintiniai, kuriems iki pilnametystės buvo nustatyta rūpyba, kol jiems sukaks 25 metai	Nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra	Grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų	Piniginės socialinės paramos gavėjai	Priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo	Prekybos žmonėmis aukos, baigusios psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo	Grįžę į Lietuvą nuolat gyventi politiniai kaliniai ir tremtiniai bei jų šeimų nariai (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo į Lietuvą nuolat gyventi dienos	Vyresni kaip 40 metų	Turintys pabėgėlio statusą ar kuriems yra suteikta papildoma ar laikinoji apsauga	Asmenys, patiriantys socialinę riziką
Alytaus sen.	0	16	1	72	0	0	0	170	0	14
Alovės sen.	0	16	0	60	0	0	0	143	0	14
Butrimonių sen.	0	6	0	26	0	0	0	74	0	4
Daugų sen.	0	8	0	53	0	0	0	190	0	6
Krokialaukio sen.	1	8	0	20	0	0	0	70	0	1
Miroslavo sen.	0	9	0	88	0	0	0	142	0	8
Nemunaičio sen.	0	3	0	21	0	0	0	61	0	1
Punios sen.	0	3	0	44	0	0	0	93	0	14
Pivašiūnų sen.	0	4	0	31	0	0	0	69	0	0
Raitininkų sen.	0	2	0	65	0	0	0	61	0	9
Simno sen.	0	11	0	71	0	0	0	183	0	23
Iš viso	1	86	1	551	0	0	0	1256	0	94

Programos 1 priedas